A investit 500 de lei și câștigă 10.000 de lei. Profitul pe care îl pot produce bondarii.
Un fermier din Dolj foloseşte bondari pentru a creşte producţia de roşii fără să folosească substanţe chimice. Bondarii cresc producţia cu 20%, iar fructele sunt mai mari. Fermierul a plătit 500 lei pentru bondari, dar va câştiga cu aproximativ 10.000 lei mai mult faţă de cât ar fi câştigat dacă nu folosea bondarii pentru polenizare.
Roşiile pot fi produse şi cu
ajutorul unor insecte. Un fermier din Dolj foloseşte bondarii pentru a poleniza
tomatele.Cosmin Dragu are 26 de ani şi este inginer agronom. De doi ani, aduce bondari în solarul de roşii. Astfel, legumele sale sunt mult mai naturale, fructele sunt mai mari, iar pierderile sunt zero. "Dacă nu ar fi ei, ar fi posibilitatea ca unele din flori să nu se polenizeze şi să cadă. Atunci am avea pierderi", a spus Cosmin Dragu. Anul acesta, Cosmin a plantat 4.000
de fire de tomate, în solar. În urmă cu 7 zile, a adus 50 de bondari din
Olanda, iar în cel mult două luni va ieşi cu roşiile pe piaţă. Se
aşteaptă că va recolta 12 tone de roşii, cu aproximativ 20 la sută mai mult
decât ar fi avut dacă nu folosea bondarii."Bondarii costă undeva la 250 lei stupul.(…)Fructele fiind polenizate din timp o să fie de calibru mai mare şi plus un număr mai mare de fructe", a mai declarat fermierul. Bondarii
nu sunt singurele insecte pe care Cosmin le foloseşte în grădina de legume.
Păienjenii şi gândacii prădători îi salvează ardeiul de dăunători, fără ca
fermierul să folosească substanţe chimice.